Title: Doložka prednosti medzinárodnej zmluvy pred zákonmi
Last saved by: agenda0
Company: IPO

DOLOŽKA PREDNOSTI
medzinárodnej zmluvy pred zákonmi
(čl. 7 ods.5 ústavy)

1.  Gestor zmluvy:	Úrad priemyselného vlastníctva Slovenskej republiky

2.  Názov zmluvy:	Dohovor o udeľovaní európskych patentov (Európsky
patentový dohovor) z 5. októbra 1973

3.	Účel a predmet zmluvy a jeho úprava v legislatíve  SR :   Účelom  dohovoru  je
upraviť práva a záväzky k výsledkom tvorivej duševnej    činnosti – vynálezom.
Cieľom Európskeho patentového dohovoru (ďalej „dohovor“) je centralizovať a harmonizovať udeľovací proces u patentov, ktoré sú prihlasované vo viacerých európskych štátoch. Prihlasovateľ spracuje jedinú, tzv. európsku patentovú prihlášku, v ktorej určí tie zmluvné štáty, v  ktorých žiada o  ochranu patentom. Európska patentová prihláška je skúmaná v Európskom patentovom úrade na základe  jednotného hmotného patentového práva. Ak  predmet prihlášky spĺňa podmienky patentovateľnosti stanovené dohovorom, európsky patent je udelený, ale iba pre tie zmluvné štáty dohovoru, ktoré  prihlasovateľ európskeho patentu v prihláške vopred určil. Námietkové konanie je centralizované.  
Udelený európsky patent má účinky národných patentov v zmluvných štátoch určených prihlasovateľom. Niektoré účinky, ako je dvadsaťročná doba trvania patentu, dôvody na zrušenie patentu a interpretácia rozsahu ochrany patentu, sú jednotne upravené priamo dohovorom.  Uplatnenie práv, vyplývajúcich z udeleného európskeho patentu, patrí už výlučne do súdnej právomoci príslušného štátu.
Prístup k dohovoru umožní prihlasovateľom a majiteľom vynálezov jednoduchšie  získanie patentovej ochrany a výkon práv v zmluvných štátoch.   
V legislatíve Slovenskej republiky sa analogická úprava vzťahov vyskytuje najmä v rekodifikovanom zákone č. 435/2001 Z.z. o patentoch, dodatkových ochranných osvedčeniach a o zmene a doplnení niektorých zákonov (patentový zákon).   

4.	Priama úprava práv alebo povinností fyzických osôb alebo právnických osôb vo vzťahu k príslušným zákonom v SR:    
Európsky patentový dohovor upravuje práva a povinnosti fyzických osôb a právnických  osôb v článkoch 52 až 105, 133 až 141.

5.  Kategória zmluvy podľa čl. 7 ods. 4 Ústavy SR (vyžaduje pred ratifikáciou
     súhlas NR SR):   	 Európsky patentový dohovor  je medzinárodnou zmluvou, 
 ktorá priamo zakladá práva alebo povinnosti fyzických osôb
 alebo právnických osôb, preto sa pred jej ratifikáciou vyžaduje
 súhlas NR SR.

6.	Kategória  zmluvy podľa čl. 7 ods. 5 Ústavy SR (má prednosť pred zákonmi):
Európsky patentový dohovor  je medzinárodnou zmluvou, ktorá priamo zakladá práva alebo povinnosti fyzických osôb alebo právnických osôb. Na jeho vykonanie nie je potrebné prijať nový zákon. 

7.	Dopady prijatia medzinárodnej  zmluvy, ktorá má prednosť pred zákonmi  na slovenský právny poriadok (uvedú sa právne predpisy alebo ich jednotlivé ustanovenia, ktorých sa medzinárodná zmluva týka; potreba ich zrušenia alebo adaptácie z dôvodu duplicity) : Na prijatie medzinárodného dohovoru nie  
                              je potrebné zrušiť ani prijať žiadny právny predpis.  
Dohovor sa týka zákona č. 435/2001 Z.z. o patentoch, dodatkových ochranných osvedčeniach a o zmene a doplnení niektorých zákonov -patentový zákon-  v nasledujúcich ustanoveniach:       

Časť 4  
§ 60 	Účinky európskej patentovej prihlášky
§ 61 	Zmena európskej patentovej prihlášky
§ 62 	Záväzné znenie európskej patentovej prihlášky
        	a európskeho patentu
§ 63 	Účinky európskeho patentu
§ 64 	Neprípustnosť dvojitej ochrany
§ 65 	Zrušenie alebo zachovanie európskeho patentu 
       	v zmenenom znení
§ 66 	Podanie európskej  patentovej prihlášky
§ 67 	Poplatky